লন্ডনের “সানডে টাইমস” সেদিন লিখেছিলঃ প্রত্যক্ষদর্শীর ৮০টি সাক্ষাৎকার থেকে ধর্ষণ, নির্যাতন, চক্ষু উৎপাটন, মেয়েদের স্তন কেটে ফেলা, হত্যার আগে হাত-পা কেটে ফেলার মত লোমহর্ষক কাহিনী পাওয়া গেছে। …পাঞ্জাবী সৈনিক ও বেসামরিক অফিসার এবং পরিবারদেরকে বিশেষ নৃশংসতা চালানোর জন্য আলাদা করে নেওয়া হয়। চট্টগ্রাম মিলিটারি একাডেমীর কর্নেল কমান্ডিং অফিসারের স্ত্রী ধর্ষিতা ও নিহত হন এবং তাকেও হত্যা করা হয়। চিটাগাং এর অন্য অংশে একজন ইপিআর অফিসারের শরীরের চামড়া জীবন্ত তুলে ফেলা হয়। তার দুই ছেলের মাথা তার নগ্ন দেহে তুলে দিয়ে মৃত্যুর জন্য ছেড়ে দেয়া হয়।…অনেক তরুণীর মৃতদেহ পাওয়া যায় যাদের পেটে বাংলাদেশের পতাকাদন্ড পোঁতা ছিল। …সরকারি হিসেব অনুসারে চট্টগ্রামে ৯ হাজার মারা যায়। খুলনার সংখ্যাও অনুরূপ। হত্যাকান্ড অন্যান্য জায়গাতেও ঘটেছে। ঠাকুরগাঁয়ে তিন হাজার নারী-শিশু নিহত হয়। এইভাবে নিহত হয় ঈশ্বরদিতে ২ হাজার, ভৈরববাজারে ৫ শত, কালুর ঘাট জুটমিল শেডে ২৫৩ জন। …ব্যাহ্মণবাড়িয়ায় গুলী করে হত্যা করা ৮২টি শিশুর লাশ দেখি। আর তিন শতটি লাশ দেখি জেলের আশেপাশে যাদেরকে বাঙালী বন্দীদের জেল ছেড়ে চলে যাবার পর জেলে আটকে রাখা হয়েছিল। পাক-সৈন্যরা ব্রাহ্মণবাড়িয়া আসার আগে এদের হ্ত্যা করা হয়। -(Anthony Mascarenhas, The Sunday Times, May 2, 1971) পত্রিকাটি আরো প্রকাশ করে, “পূর্ব পাকিস্তানী (বাঙ্গালী) মিলিটারি ও প্যারামিলিটারি সৈন্যরা বিদ্রোহ করে এবং অবাঙ্গালীদের উপর অতি বর্বর ভাবে হামলা করে। যেসব হতভাগা মুসলমানদের হাজার হাজার পরিবার ১৯৪৭ সালে ভারত বিভাগের সময় বিহার থেকে এসে পাকিস্তানে আশ্রয় নিয়েছিল তাদেরকে অতি নির্দয় ভাবে নির্মূল করা হয়েছিল। নারীদের ধর্ষণ করা হয়েছিল অথবা তাদের স্তনকে বিশেষ প্রকারের ধারালো ছুরি দিয়ে কর্তন করা হয়েছিল। শিশুরাও সেদিন সে বীভৎসতা থেকে রেহাই পায়নি। যারা সেদিন ভাগ্যবান ছিল তারা তাদের পিতামাতাদের সাথে নিহত হয়েছিল।”-(Anthony Mascarenhas, The Sunday Times, June 13, 1971)